《寄御史王少卿》
宋代·释元肇

朝阳有鸣凤，天下喜初闻。去棹轻如叶，閒心淡似云。

杯羹留奉母，一饭不忘君。千古濠梁水，流清涤世氛。

作者简介：释元肇（一一八九～？）（生年据本集卷上《寄赵东阁》“与君生己酉”及卷下《丁巳生朝》年六十九推定），字圣徒（日刻本本集署名），号淮海，通州静海（今江苏南通）人，俗姓潘。年十九薙染受具。参浙翁于径山，命为掌记。出世通之光孝，历住吴城双塔、金陵清凉、天台万年、苏之万寿、永嘉江心、杭之净慈、灵隐等寺，圆寂于径山。有《淮海挐音》二卷。